**คำนำ**

 แผนการดำเนินงานประจำปีงบประมาณ พ.ศ.2565 ขององค์การบริหารส่วนตำบลสีชมพูจัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.2561 โยมีจุดมุ่งหมายเพื่อแสดงถึงยุทธศาสตร์การพัฒนา แผนงาน รายละเอียด โครงการและกิจกรรมที่ต้องการดำเนินการจริงทั้งหมดในเขตพื้นที่ของตำบลสีชมพู

 แผนการดำเนินงานฉบับนี้ ได้รวบรวมแผนการปฏิบัติงานสำหรับโครงการพัฒนาและกิจกรรมที่ต้องดำเนินการจริงทั้งหมดในพื้นที่ตำบลสีชมพู ทั้งที่ปรากฏอยู่ในข้อบัญญัติงบประมาณรายจ่ายประจำปีงบประมาณ 2565 และที่ดำเนินการโดยหน่วยงานอื่น ทั้งภาครัฐและเอกชน โดยได้จำแนกรายละเอียดสอดคล้องกับแผนยุทธศาสตร์และแผนงาน เพื่อให้ทราบถึงกิจกรรมการพัฒนาที่ได้ แสดงถึงโครงการ/กิจกรรม รายละเอียดของกิจกรรม งบประมาณ สถานที่ดำเนินการ หน่วยงาน ระยะเวลาในการดำเนินการที่ชัดเจนทั้งหมด

 องค์การบริหารส่วนตำบลสีชมพู หวังเป็นอย่างยิ่งว่าแผนการดำเนินงานฉบับนี้ สามารถใช้เป็นเครื่องมือในการบริหารงานของผู้บริหารท้องถิ่น และสามารถใช้ในการควบคุมการดำเนินงานในเขตพื้นที่ได้อย่างเหมาะสมและมีประสิทธิภาพ นอกจากนั้นยังใช้เป็นเครื่องมือในการติดตามการดำเนินงานและการประเมินผลการพัฒนาท้องถิ่นของผู้บริหารด้วย

คณะกรรมการสนับสนุนการจัดทำแผนพัฒนา

องค์การบริหารส่วนตำบลสีชมพู